CELEX: 32006R1508
Language: mt
Date: 2006-10-11 00:00:00
Title: Regolament tal-Kummissjoni (KE) Nru 1508/2006 tal- 11 ta' Ottubru 2006 li jemenda għall-71 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma' Usama bin Laden, in-netwerk ta' Al-Qaida u t-Taliban, u li jħassar ir-Regolament tal-Kunsill (KE) Nru 467/2001

726                 MT              Il-Ġurnal Uffiċjali ta’ l-Unjoni Ewropea                    24.12.2008

32006R1508

L 280/12                        IL-ĠURNAL UFFIĊJALI TA’ L-UNJONI EWROPEA                         12.10.2006

                  REGOLAMENT TAL-KUMMISSJONI (KE) Nru 1508/2006

                                         tal-11 ta' Ottubru 2006

    li jemenda għall-71 darba r-Regolament tal-Kunsill (KE) Nru 881/2002 li jimponi ċerti
     miżuri speċifiċi restrittivi diretti kontra ċerti persuni u entitajiet assoċjati ma’ Usama
    bin Laden, in-netwerk ta’ Al-Qaida u t-Taliban, u li jħassar ir-Regolament tal-Kunsill
                                          (KE) Nru 467/2001

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 881/2002 tas-27 ta’ Mejju 2002 li
jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’
Usama bin Laden, in-network ta’ Al-Qaida u t-Taliban, u li jħassar ir-Regolament tal-Kunsill
(KE) Nru 467/2001 li jipprojbixxi l-esportazzjoni ta’ ċerti oġġetti u servizzi lejn l-Afganistan,
waqt li jsaħħaħ il-projbizzjoni ta’ titjiriet u jestendi l-iffriżar ta' fondi u ta' riżorsi finanzjarji
oħra fir-rigward tat-Taliban tal-Afganistan1, u b’ mod partikolari fl-ewwel inċiż tiegħu tal-
Artikolu 7(1),

Billi:

(1)        L-Anness I tar-Regolament (KE) Nru 881/2002 jelenka l-persuni, il-gruppi u l-
           entitajiet koperti mill-iffriżar ta' fondi u riżorsi ekonomiċi skont dak ir-Regolament.

(2)        Fl-4 ta' Ottubru 2008, il-Kumitat tas-Sanzjonijiet tal-Kunsill tas-Sigurtà tan-
           Nazzjonijiet Uniti ddeċieda li jemenda l-lista tal-persuni, il-gruppi u l-entitajiet li
           għalihom għandu japplika l-iffriżar ta' fondi u ta' riżorsi ekonomiċi. L-Anness I
           għandu b'hekk jiġi emendat f'dan is-sens,

ADOTTAT DAN IR-REGOLAMENT

                                                 Artikolu 1

L-Anness I tar-Regolament (KE) Nru 881/2002 hu emendat kif stabbilit fl-Anness ta' dan ir-
Regolament.

1
           ĠU L 139, 29.5.2002, p. 9. Ir-Regolament kif emendat l-aħħar bir-Regolament tal-Kummissjoni (KE)
           Nru 1286/2006 (ĠU L 235, 30.8.2008, p. 14).
 ---pagebreak--- 24.12.2008      MT            Il-Ġurnal Uffiċjali ta’ l-Unjoni Ewropea                727

                                           Artikolu 2

Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal
Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u jkun direttament applikabbli fl-Istati
Membri kollha.

Magħmul fi Brussell, fil-11 ta' Ottubru 2005.
Għall-Kummissjoni

Eneko LANDÁBURU
Id-Direttur Ġenerali għar-Relazzjonijiet Esterni
 ---pagebreak--- 728            MT            Il-Ġurnal Uffiċjali ta’ l-Unjoni Ewropea             24.12.2008

                                           ANNESS

L-Anness I għar-Regolament (KE) Nru 881/2002 huwa emendat kif ġej:

        (1) L-annotazzjoni ‘Aris Munandar. Data tat-Twelid: … bejn l-1962 u l-1968. Post
        tat-Twelid: Sambi, Boyolali, Java, Indonesia’ taħt l-intestatura ‘Persuni naturali’
        għandha tiġi mibdula b'dan li ġej:

        ‘Aris Munandar. Data tat-Twelid: … (a) 1.1.1971, (b) bejn 1962 u 1968. Post tat-
        Twelid: Sambi, Boyolali, Java, l-Indoneżja.»

        (2) L-annotazzjoni 'Ibrahim Ali Abu Bakr Tantoush (magħruf ukoll bħala (a) Abd al-
        Muhsin, (b) Ibrahim Ali Muhammad Abu Bakr, (ċ) Abdul Rahman, (d) Abu Anas,
        (e) Al-Libi). Indirizz: Distrett Ganzour Sayad Mehala Al Far. Data tat-Twelid: …
        1966. Post tat-Twelid: al Aziziyya. Ċittadinanza: Libjana. Numru tal-passaport:
        203037 (Passaport Libjan maħruġ fi Tripoli). Tagħrif ieħor: (a) Affiljat mal-Kumitat
        ta' Appoġġ Afgan (KAA) u s-Soċjetà għal-Qawmien mill-ġdid tal-Wirt Iżlamiku
        (SQWI). (b) Stat ċivili: iddivorzjat (Manuba Bukifa kienet il-mara Alġerina tiegħu)'
        taħt l-intestatura 'Persuni naturali' għandha tiġi mibdulha bi:

        'Ibrahim Ali Abu Bakr Tantoush (magħruf ukoll bħala (a) Abd al-Muhsin, (b)
        Ibrahim Ali Muhammad Abu Bakr, (ċ) Abdul Rahman, (d) Abu Anas, (e) Ibrahim
        Abubaker Tantouche, (f) Ibrahim Abubaker Tantoush, (g) Abd al-Muhsi, (h) Abd al-
        Rahman, (i) Al-Libi). Indirizz: Distrett Ganzour Sayad Mehala Al Far. Data tat-
        Twelid: … 1966. Post tat-Twelid: al Aziziyya. Ċittadinanza: Libjana. Numru tal-
        passaport: 203037 (Passaport Libjan maħruġ fi Tripoli). Tagħrif ieħor: (a) Affiljat
        mal-Kumitat ta' Appoġġ Afgan (KAA) u s-Soċjetà għal-Qawmien mill-ġdid tal-Wirt
        Iżlamiku (SQWI). (b) Stat ċivili: divorzjat (Manuba Bukifa kienet il-mara Alġerina
        tiegħu).